അണിചേര്ന്നു, കര്ഷകര്ക്കൊപ്പം പാലക്കാട് കര്ഷക സമരത്തിന് പിന്തുണയുമായി നടന്ന ഭാരത് ബന്ദ് ജില്ലയില് പൂര്ണം. കടകമ്ബോളങ്ങള് അടഞ്ഞുകിടന്നു. പൊതുഗതാഗതത്തിനൊപ്പം സ്വകാര്യ വാഹനങ്ങളും നിരത്തില്നിന്ന് വിട്ടുനിന്നതോടെ ജില്ല നിശ്ചലമായി. ഡല്ഹിയിലെ കര്ഷകരുടെ പോരാട്ടങ്ങള്ക്ക് വിലകല്പ്പിക്കാത്ത കേന്ദ്രഭരണത്തിനെതിരെ വിവിധയിടങ്ങളില് പ്രതിഷേധ പ്രകടനം നടന്നു. പാലക്കാട് നഗരത്തില് സംയുക്ത ട്രേഡ് യൂണിയന് കര്ഷക സമരസമിതി നേതൃത്വത്തില് നടത്തിയ പ്രതിഷേധ പ്രകടനം സിപിഐ എം ജില്ലാ സെക്രട്ടറി സി കെ രാജേന്ദ്രന് ഉദ്ഘാടനം ചെയ്തു. സിഐടിയു ജില്ലാ ട്രഷറര് ടി കെ അച്യുതന് അധ്യക്ഷനായി. ഐഎന്ടിയുസി ജില്ലാ പ്രസിഡന്റ് മനോജ് ചിങ്ങന്നൂര്, കര്ഷക സംഘം ജില്ലാ സെക്രട്ടറി ജോസ് മാത്യൂസ്, ടി കെ നൗഷാദ്, പി ജി രാംദാസ്, എം ഹരിദാസ്, കെ കൃഷ്ണന്കുട്ടി, നാസര് കൊമ്ബത്ത് എസ്ടിയു, അബ്ദുള് അസീസ് എഐയുടിയുസി എന്നിവര് സംസാരിച്ചു. സിപിഐ എം സംസ്ഥാന കമ്മിറ്റി അംഗങ്ങളായ എം ചന്ദ്രന് കുമരനെല്ലൂരിലും എന് എന് കൃഷ്ണദാസ് ഒലവക്കോട്ടും പങ്കെടുത്തു. സിഐടിയു ജില്ലാ സെക്രട്ടറി എം ഹംസ കല്മണ്ഡപത്തും പ്രസിഡന്റ് പി കെ ശശി മണ്ണാര്ക്കാട്ടും പ്രതിഷേധത്തിന്റെ ഭാഗമായി. പാലക്കാട് കെഎസ്ആര്ടിസി ഡിപ്പോയില് ജീവനക്കാര് നടത്തിയ പ്രതിഷേധം സിഐടിയു അഖിലേന്ത്യാ വൈസ് പ്രസിഡന്റ് കെ കെ ദിവാകരന് ഉദ്ഘാടനം ചെയ്തു. ഓരോ തദ്ദേശ സ്വയംഭരണ സ്ഥാപനത്തിലും അഞ്ചിലധികം സ്ഥലങ്ങളില് കോവിഡ് മാനദണ്ഡം പാലിച്ച് ആളുകള് പ്രതിഷേധത്തിന്റെ ഭാഗമായി. പത്രം, പാല്, ആശുപത്രി, ആംബുലന്സ്, മരുന്നുവിതരണം, വിവാഹം, അവശ്യ സര്വീസുകള് എന്നിവയെ ഹര്ത്താലില്നിന്ന് ഒഴിവാക്കി. കെഎസ്ആര്ടിസിയും സ്വകാര്യ ബസുകളും ഓട്ടോ ടാക്സികളും പണിമുടക്കി. കെഎസ്ആര്ടിസി ജീവനക്കാര്ക്കുമാത്രം സര്വീസ് നടത്തി. സര്ക്കാര്, പൊതുമേഖലാ സ്ഥാപനങ്ങള്, ബാങ്കുകള് എന്നിവയും പ്രവര്ത്തിച്ചില്ല. നിര്മാണ മേഖലയിലും തൊഴിലാളികള് പണിമുടക്കിന്റെ ഭാഗമായി. ഹോട്ടലുകള് അടഞ്ഞുകിടന്നു. റെയില്വേ ജീവനക്കാരും ഷൊര്ണൂര് ഭാരത് ബന്ദിന് റെയില്വേ സംയുക്ത ട്രേഡ് യൂണിയന്റെ ഐക്യദാര്ഢ്യം. റെയില്വേയടക്കമുള്ള പൊതുമേഖലാ സ്ഥാപനങ്ങളുടെ സ്വകാര്യവല്ക്കരണ നീക്കം ഉപേക്ഷിക്കുക, യാത്രാനുകൂല്യം ഇല്ലാതാക്കുന്ന ഇപാസ് സമ്ബ്രദായം നടപ്പാക്കാതിരിക്കുക എന്നീ ആവശ്യങ്ങളുന്നയിച്ച് ഷൊര്ണൂര് ഐഒഎച്ച് ഷെഡിനുമുന്നില് ഐക്യദാര്ഢ്യ പ്രകടനം നടത്തി. എഐഎല് ആര്എസ്എ ഡിവിഷന് വര്ക്കിങ് പ്രസിഡന്റ് കെ കെ കേശവന് ഉദ്ഘാടനം ചെയ്തു. ഡിആര്ഇയു കേന്ദ്ര ജോ. ജനറല് സെക്രട്ടറി ആര് ജി പിള്ള മുഖ്യപ്രഭാഷണം നടത്തി. പി സി ജ്യോതിഷ് എസ്ആര്ഇഎസ്, രണ്ധീര് എഐജിസി, കെ ഗോപിനാഥന്, ടി ഹരീന്ദ്രദാസ് എന്നിവര് സംസാരിച്ചു. പിന്തുണയുമായി നില്പ്പുസമരം പാലക്കാട് കര്ഷകസമരത്തിന് ഐക്യദാര്ഢ്യവുമായി നടന്ന ഭാരത് ബന്ദ്ദിനത്തില് ബിഎസ്എന്എല് എംപ്ലോയീസ് യൂണിയന്, എഐബിഡിപിഎ, ബിഎസ്എന്എല് സിസിഡബ്ല്യുഎഫ് എന്നീ സംഘടനകളുടെ കോ ഓര്ഡിനേഷന് കമ്മിറ്റി ജില്ലയുടെ വിവിധ കേന്ദ്രങ്ങളില് നില്പ്പുസമരം നടത്തി. പാലക്കാട് ബിഎസ്എന്എല് ജനറല് മാനേജരുടെ ഓഫീസിനുമുന്നില് നടന്ന സമരം എംപ്ലോയീസ് യൂണിയന് ജില്ലാ പ്രസിഡന്റ് വി രാധാകൃഷ്ണന് ഉദ്ഘാടനം ചെയ്തു. എഐബിഡിപിഎ ജില്ലാ ആക്ടിങ് സെക്രട്ടറി ജി രാജന് അധ്യക്ഷനായി. എഐബിഡിപിഎ സംസ്ഥാന വനിത കമ്മിറ്റി അംഗം കെ കെ സുശീല, എംപ്ലോയീസ് യൂണിയന് ജില്ലാ സെക്രട്ടറി യു ആര് രഞ്ജീവ്, ട്രഷറര് എ പ്രസീല, എസ് സുനില്കുമാര്, എഐബിഡിപിഎ ഏരിയ സെക്രട്ടറി എ കെ രമേഷ് ബാബു എന്നിവര് സംസാരിച്ചു. ആലത്തൂരില് എംപ്ലോയീസ് യൂണിയന് ബ്രാഞ്ച് സെക്രട്ടറി കെ പുരുഷോത്തമന് ഉദ്ഘാടനം ചെയ്തു. ഷാഹുല് ഹമീദ്, ജയരാമന് എന്നിവര് സംസാരിച്ചു. ഷൊര്ണൂരില് ഡിആര്ഇയു അഖിലേന്ത്യാ ജനറല് ജോയിന്റ് സെക്രട്ടറി ആര് ജി പിള്ള ഉദ്ഘാടനം ചെയ്തു. എംപ്ലോയീസ് യൂണിയന് ബ്രാഞ്ച് സെക്രട്ടറി വി കെ സൂരജ്, സി രവീന്ദ്രന് എന്നിവര് സംസാരിച്ചു. കഞ്ചിക്കോട് വ്യവസായ മേഖലയും സ്തംഭിച്ചു കഞ്ചിക്കോട് കേരളത്തിലെ ഏറ്റവും വലിയ രണ്ടാമത്തെ വ്യവസായ മേഖലയായ കഞ്ചിക്കോട്ടില് ബിഎംഎസ് ഉള്പ്പെടെയുള്ള തൊഴിലാളി സംഘടനകള് ഭാരത് ബന്ദില് പണിമുടക്കി പങ്കെടുത്തു. കഞ്ചിക്കോട്ടെ വ്യവസായ ശാലകള് പൂര്ണമായും അടച്ചു. വാളയാര് ചെക്ക്പോസ്റ്റിലും വാഹനങ്ങള് ഒഴിഞ്ഞ നിലയായിരുന്നു. കഞ്ചിക്കോട് വ്യവസായ മേഖലയില് നടത്തിയ തൊഴിലാളി പ്രകടനവും പ്രതിഷേധയോഗവും കെജിഒഎ സംസ്ഥാന പ്രസിഡന്റ് എം എ നാസര് ഉദ്ഘാടനം ചെയ്തു. ആര് ശെല്വന് അധ്യക്ഷനായി. സിഐടിയു ഡിവിഷന് സെക്രട്ടറി കെ സുരേഷ്, എം സുരേഷ്, ഇ സി ഉണ്ണിക്കൃഷ്ണന് എന്നിവര് സംസാരിച്ചു. കഞ്ചിക്കോട് ഹിന്ദുസ്ഥാന് പെട്രോളിയം, പുതുശേരി എന്നിവിടങ്ങളില് സിഐടിയു സംസ്ഥാന കമ്മിറ്റി അംഗം എസ് ബി രാജുവും എലപ്പുള്ളി പാറയില് സിപിഐ എം ഏരിയ സെക്രട്ടറി എസ് സുഭാഷ് ചന്ദ്രബോസും ഉദ്ഘാടനം ചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് നാടെങ്ങും ഐക്യദാര്ഢ്യം ഭാരത് ബന്ദ് കേന്ദ്ര സര്ക്കാരിനുള്ള താക്കീതാക്കും സംയുക്ത ട്രേഡ് യൂണിയന് കമ്മിറ്റി സ്കൂളുകള് ആവശ്യപ്പെടുന്നത്ര ബസ് നല്കും വിദ്യാര്ഥികളുടെ യാത്രാ ഇളവ് പുനഃസ്ഥാപിച്ചു അടൂരിലെ കടയില് നിന്ന് ലക്ഷങ്ങള് വിലവരുന്ന ക്യാമറകള് മോഷ്ടിച്ച പ്രതി ഏഴാം ദിവസം പിടിയില്